CELEX: 62011TN0064
Language: sk
Date: 2011-01-28 00:00:00
Title: Vec T-64/11: Žaloba podaná 28. januára 2011 — Run2Day Franchise/ÚHVT — Runners Point (Run2)

19.3.2011   
            
            
               SK
            
            
               Úradný vestník Európskej únie
            
            
               C 89/25
            
         Žaloba podaná 28. januára 2011 — Run2Day Franchise/ÚHVT — Runners Point (Run2)
   (Vec T-64/11)
   2011/C 89/49
   Jazyk žaloby: angličtina
   
      Účastníci konania
   
   
      Žalobkyňa: Run2Day Franchise BV (Utrecht, Holandsko) (v zastúpení: H. J. Koenraad, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Runners Point Warenhandels GmbH (Recklinghausen, Nemecko)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (Ochranné známky a vzory) R 349/2010-1 z 11. novembra 2010,
            
         
               —
            
            
               zaviazať žalovaného, a prípadne ďalšieho účastníka konania pred odvolacím senátom, na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka „Run2“ pre výrobky a služby v triedach 18, 25 a 35 — prihláška ochrannej známky Spoločenstva č. 6517502.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: ochranná známka Spoločenstva č. 3800448 obsahujúca slovné označenie „RUN2DAY“ pre výrobky a služby v triedach 25, 28 a 35; ochranná známka Spoločenstva č. 3832458 obsahujúca farebné obrazové označenie „RUN2DAY“ pre výrobky a služby v triedach 25, 28 a 35; ochranná známka Beneluxu č. 811897 obsahujúca farebné obrazové označenie „RUN2DAY“ pre výrobky a služby v triedach 25.
   
      Rozhodnutie námietkového oddelenia: prijatie námietky.
   
      Rozhodnutie odvolacieho senátu: zrušenie rozhodnutia námietkového oddelenia a zamietnutie námietky.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009, keď odvolací senát nesprávne posúdil, že pravdepodobnosť zámeny neexistuje.